**Školský vzdelávací program**

**pre primárne a nižšie stredné vzdelávanie**

**ISCED 1, ISCED 2**

**Príloha č.6**

Prerokované na pedagogickej rade ZŠ dňa 31. augusta 2020

**Hodnotenie žiakov počas dištančného vzdelávania v školskom roku 2020/2021**

**Základné princípy hodnotenia žiakov v čase prerušeného vyučovania:**

* zabezpečiť spravodlivosť pri hodnotení každého žiaka rešpektovaním individuálnych podmienok na domácu prípravu a dištančné vzdelávanie,
* sústrediť pozornosť na poskytovanie slovnej spätnej väzby,
* akceptovať jedinečnosť podmienok žiakov na vzdelávanie.

**Zásady hodnotenia:**

***Primárne vzdelávanie***

1. Pri hodnotení sa budú brať do úvahy známky z predmetu, ktoré žiak získal do prerušenia vyučovania.
2. Projekty a úlohy, ktoré žiak vypracoval.
3. Práce, ktoré budú vyžiadané počas dištančného vzdelávania, môžu byť hodnotené:

* percentami
* bodmi
* slovným komentárom
* čítanie, ústna odpoveď môžu byť cez video hovor hodnotené slovne.

1. Počas dištančného vzdelávania sa ruší povinnosť písať kontrolné písomné práce, slohové písomné práce a kontrolné diktáty.
2. Odovzdané práce, ktoré budú evidované v Edupage, mailoch a pod., budú tvoriť súčasť žiackeho portfólia a budú podkladom pre súhrnné hodnotenie.
3. Súčasťou hodnotenia je aj odovzdávanie zadaní a domácich úloh načas – posúdenie úrovne a správnosti riešenia, kvalita spracovania študijného materiálu. Aktívny a tvorivý prístup k predmetu. Aktívne zapájanie sa do plnenia úloh, záujem a snaha spolupracovať na odstraňovaní nedostatkov, účasť na online vzdelávaní (ZOOM, MS Teams, ...) počas dištančnej formy vzdelávania. Zohľadniť aj sebahodnotenie žiaka.
4. Zákonný zástupca bude priebežne informovaný o hodnotení dieťaťa (Edupage, mail)

***Nižšie stredné vzdelávanie***

Hodnotenie hlavnej vzdelávacej oblasti – **Jazyk a komunikácia**:

***Slovenský jazyk a literatúra***

1. Žiak bude hodnotený na základe známok, ktoré získal do prerušenia vyučovania
2. Na základe aktivity na online hodinách

3.) Podľa počtu domácich úloh, tématických prác, ktoré žiaci vypracovali počas mimoriadnej situácie, pričom sa prihliadne na individuálne podmienky žiaka

4.) Na základe úrovne domácich úloh, tematických prác, ktoré žiaci vypracovali počas mimoriadnej situácie, pričom sa prihliadne na individuálne podmienky žiaka

*Hodnotenie komplementárnych predmetov v rámci PK:*

***Etická výchova, hudobná výchova a náboženská výchova***

absolvoval – bez kritérií, učitelia si zvolia pre žiakov v jednotlivých predmetoch doplnkové a relaxačné úlohy.

***Anglický jazyk, nemecký jazyk a ruský jazyk***

1. Aktívna účasť na online vyučovaní /funkčná kamera a mikrofón sú povinné/

2.) Úroveň vypracovania úloh

3.) Dodržiavanie termínu odovzdania zadaných úloh /odovzdanie po termíne sa klasifikuje ako nevypracovaná úloha/.

4.) Počet vypracovaných úloh z celkového počtu zadaných úloh.

5.) Samostatnosť vypracovania zadaných úloh /v prípade 2-stupňového rozdielu oproti poslednému hodnoteniu v škole vyučujúci môže navrhnúť komisionálne preskúšanie z daného predmetu/

Hodnotenie vzdelávacej oblasti – **Matematika a práca s informáciami**

***Matematika***

1. Hodnotenie online testov
2. Odovzdávanie úloh včas
3. Úroveň vypracovávania domácich úloh
4. Hodnotenie žiaka do obdobia dištančného vzdelávania
5. Tvorivý a zodpovedný prístup k školským povinnostiam

***Informatika***

1. Úroveň vypracovania zadaní, testov a projektov
2. Plnenia úloh v interaktívnej učebnici “Akadémia Alexandra”
3. Účasť a úspešnosť v súťažiach

Hodnotenie vzdelávacej oblasti – **Človek a príroda**

***Fyzika***

1. Hodnotenie žiaka do termínu dištančného vzdelávania
2. Hodnotenie časovo limitovaných online testov
3. Úroveň vypracovania zadaní, nácvičných testov a projektov
4. Aktivita na online hodinách

***Chémia, Biológia***

1. Odovzdávanie zadaní )pracovné listy, domáce úlohy)
2. Hodnotenie online kvízov a testov
3. Hodnotenie žiaka do termínu dištančného vzdelávania
4. Hodnotenie projektov a prezentácií
5. Aktivita žiakov navyše (vlastné postrehy, zaujímavosti, referáty)

Hodnotenie vzdelávacej oblasti – **Človek a spoločnosť**

***Dejepis, Geografia, Občianska náuka***

1.) Hodnotenie žiakov, ktoré získali do prerušenia vyučovania

2.) Projekty, ktoré žiaci vypracovali:

3.) Odovzdávanie zadaní a domácich úloh, pritom posúdime úroveň a správnosť

4.) Riešenie a kvalita spracovania študijného materiálu.

5.) Úroveň čítania s porozumením pri riešení zadaných úloh.

1. Prácu s prameňmi a zadaným materiálom.
2. Aktívny a tvorivý prístup k predmetu.

Hodnotenie vzdelávacej oblasti – **Človek a svet práce**

***Technika***

absolvoval – na základe splnených úloh (zadania, online testy, projekty)

Hodnotenie vzdelávacej oblasti – **Umenie a kultúra**

***Výtvarná výchova***

absolvoval – bez kritérií, učitelia si zvolia pre žiakov doplnkové a relaxačné úlohy.

Hodnotenie vzdelávacej oblasti – **Zdravie a pohyb**

**Telesná a športová výchova**

Absolvoval – na základe:

1. odovzdaných prezentácií (v elektronickej podobe)
2. videoprezentácia dvoch – troch jednoduchých cvikov podľa zadania učiteľa
3. spracovania pravidiel vybraného druhu športu (určeného pedagógom)

Práce, ktoré budú vyžiadané počas dištančného vzdelávania, môžu byť hodnotené:

* percentami
* bodmi
* slovným komentárom
* čítanie, ústna odpoveď môžu byť cez video hovor hodnotené slovne.

Počas prerušeného vyučovania v škole nebudeme hodnotiť žiakov na základe písomných testov a ústneho skúšania. V čase mimoriadnej situácie sa ruší povinnosť realizovať predpísané kontrolné písomné práce, vyplývajúce z výkonového štandardu štátneho vzdelávacieho programu.

Pri priebežnom aj záverečnom hodnotení sa prihliada predovšetkým na osobitosti, možnosti a individuálne podmienky na domácu prípravu počas prerušeného vyučovania v škole.

Žiak by mal mať vytvorené vhodné podmienky na online-vyučovanie /sám a ničím nerušený

v miestnosti, v ktorej absolvuje online-hodinu/.

Priebežné slovné hodnotenie má charakter konštruktívnej spätnej väzby poskytovanej žiakovi počas učenia sa, motivačný charakter – pomenovanie chýb, ktoré žiak robí a návrh postupu pri ich odstraňovaní. Zohľadňovanie vekových a individuálnych osobitostí žiaka a prihliadanie na momentálnu psychickú a fyzickú disponovanosť žiaka.

Po obnovení vyučovania v školách sa písomné a ústne skúšanie nerealizuje najmenej tri týždne od nástupu žiakov do školy.

Po ukončení mimoriadnej situácie škola následne vypracuje stručnú správu o priebehu výučby a hodnotenia na základe zápisníc z predmetových komisií a metodických združení a priloží ju ako prílohu k školskému vzdelávaciemu programu.

Podmienky dištančného vzdelávania sú zakotvené v Školskom poriadku na šk. rok 2020/ 2021.